rejauldu/bengali-wikipedia huggingface dataset:
কাঙাল হরিনাথ স্মৃতি জাদুঘর কুষ্টিয়া জেলার কুমারখালী উপজেলার একটি স্মৃতি জাদুঘর। কুষ্টিয়া জেলার কৃতি সন্তান গ্রামবার্ত্তা প্রকাশিকার সম্পাদক ও কবি কাঙাল হরিনাথ মজুমদারের স্মৃতি স্মরণে জাদুঘরটি প্রতিষ্ঠা করা হয়েছে। জাদুঘরটি ২০১৭ সালে দর্শকদের জন্য উন্মুক্ত করা হয়েছে।   ইতিহাস  হরিনাথ মজুমদারের জীবন দশায় কর্মকাণ্ড বিজড়িত স্মৃতি সংরক্ষণের উদ্দেশ্যে কুষ্টিয়াবাসির দীর্ঘদিনের দাবীর প্রেক্ষিতে বাংলাদেশের তৎকালীন প্রধানমন্ত্রী শেখ হাসিনার অগ্রাধিকার প্রকল্পের আওতায় ভিডিও কনফারেন্সের মাধ্যমে ২০১৩ সালে জাদুঘরটি উদ্ভোধন করা হয়। জাদুঘরটি সংস্কৃতি মন্ত্রণালয়ের আওতায় অধিনস্থ বাংলাদেশ জাতীয় জাদুঘরের নিয়ন্ত্রণাধীন একটি শাখা জাদুঘর। কাঙ্গাল হরিনাথ স্মৃতি জাদুঘরটি ২০১৭ সালের ৯ ডিসেম্বর দর্শকদের জন্য উন্মুক্ত করা হয়।   হরিনাথ মজুমদার  হরিনাথ মজুমদার (২২ জুলাই,১৮৩৩ - ১৬ এপ্রিল ১৮৯৬) ছিলেন উনবিংশ শতাব্দীর বাংলা লোকসংস্কৃতির অন্যতম ধারক ও বাহক। তিনি বাউল সঙ্গীতের অন্যতম পথিকৃৎ ছিলেন। তিনি সর্বসমক্ষে ফকির চাঁদ বাউল নামেও পরিচিত ছিলেন। অধিকন্তু তিনি গ্রামবার্তা প্রকাশিকা পত্রিকা প্রকাশের জন্যও প্রসিদ্ধ।   জাদুঘরের অবকাঠামো  জাদুঘরের মূল ভবনটি দ্বিতল বিশিষ্ট একটি ভবন।  নিচতলায় সম্মেলনকক্ষ, ছোট আকারের মিলনায়তন, পাশে লাগোয়া পাঠাগার। প্রায় ২৮ শতক জমির ওপর জাদুঘরটি অবস্থিত।   সংগ্রহশালা  জাদুঘরের সংগ্রহশালায় রয়েছে হরিনাথ মজুমদারের সুবিন্যস্ত বিভিন্ন হস্তলিপি, কবিতা, লেখা-লেখির খসড়া, পত্রপত্রিকার প্রচ্ছদ, মুদ্রণকাজের নানা সরঞ্জাম, বেশ কয়েকটি কাঠের ব্লক ইত্যাদি। জাদুঘরটিতে একটি গ্যালারিতে ১৭০ টি নিদর্শন রয়েছে।  জাদুঘরটি প্রতিষ্ঠার প্রথম দিকে হরিনাথ মজুমদারের ব্যবহৃত ছাপাখানা জাদুঘরে স্থান পায়নি। মুদ্রণযন্ত্রটি কেন জাদুঘরে দেননি-জানতে চাইলে হরিনাথের পঞ্চম পুরুষ অশোক মজুমদার-এর স্ত্রী গীতা মজুমদার বলেন,   এ ব্যাপারে সংস্কৃতি মন্ত্রণালয়ে আমি লিখিতভাবে জানিয়েছি। আমার কিছু বিষয় আছে, সেগুলো তাদের জানানো হয়েছে।  পরবর্তীতে ২০২৩ সালের জুলাই মাসের ১৬ তারিখে ছাপাখানাটি (গ্রামবার্ত্তা প্রকাশিকা) জাদুঘরে স্থান পেয়েছে। এই সময় ছাপাখানাটি বাস্তুভিটা থেকে জাদুঘরে নিয়ে আসা হয়। জাতীয় জাদুঘর কর্তৃপক্ষ সূত্র অনুযায়ী, চুক্তিপত্র হস্তান্তরের আনুষ্ঠানিকতার ১ নম্বর সাক্ষী হিসেবে সাক্ষর করেন হরিনাথ মজুমদারের পঞ্চম বংশধর দীপঙ্কর মজুমদার এবং দ্বিতীয় সাক্ষীর সাক্ষর করেন সাংবাদিক কে এম আর শাহীন।   তথ্যসূত্র   বিষয়শ্রেণী:কুমারখালী বিষয়শ্রেণী:২০১৩-এ প্রতিষ্ঠিত জাদুঘর বিষয়শ্রেণী:২০১৩-এ বাংলাদেশে প্রতিষ্ঠিত বিষয়শ্রেণী:কুষ্টিয়া জেলার জাদুঘর
...বাংলাদেশি ভূতত্ত্ববিদ এম. এ. জাহেরের নামানুসারে জাহেরাইট নামক এক প্রকার খনিজ পদার্থের নামকরণ করা হয়েছে? ...সেজুল হোসেন শ্রেষ্ঠ গীতিকার বিভাগে বাংলাদেশের জাতীয় চলচ্চিত্র পুরস্কারজয়ী সর্বকনিষ্ঠ ব্যক্তি? ...হায়রে মানুষ রঙ্গীন ফানুস গানের গীতিতে সৈয়দ শামসুল হক এমন সকল শব্দ ব্যবহার করেছিলেন যা  রবীন্দ্র সঙ্গীত ও নজরুল গীতিতে ব্যবহার হয়নি? ...বিখ্যাত ব্রিটিশ কৌতুকাভিনেতা রোয়ান অ্যাটকিনসন ধারাবাহিক অনুষ্ঠান মি. বিন-এ প্রধান চরিত্রে অভিনয় করার জন্য তিনি মি. বিন নামে অধিক পরিচিত? ...লতিফা আল নাদি ছিলেন মিশর ও আরব-বিশ্বে লাইসেন্স অর্জনকারী প্রথম নারী পাইলট? ...১৯৯৭ সালে মুক্তিপ্রাপ্ত লুটতরাজ চলচ্চিত্রের অনন্ত প্রেম তুমি দাও আমাকে গানটির মাধ্যমে আইয়ুব বাচ্চু প্রথম বার বাংলা চলচ্চিত্রের নেপথ্য সঙ্গীতে কন্ঠ দিয়েছেন?
প্রথম কুয়েতি ফেডারেশন কাপ অনুষ্ঠিত হয় ১ জানুয়ারি, ২০০৮ থেকে ৫ ফেব্রুয়ারি, ২০০৮ পর্যন্ত।  প্রথম ফেডারেশন কাপ ছিল কুয়েতি ২০০৭/২০০৮ মৌসুমের চারটি প্রতিযোগিতার একটি। প্রতিযোগিতায় সব মিলিয়ে চৌদ্দটি ক্লাব অংশগ্রহণ করেছিল। তাদের দুইটি গ্রুপে বিভক্ত করা হয়। প্রতিটি গ্রুপের বিজয়ী ও রানার্স-আপ সেমি-ফাইনালে উন্নীত হয়।  আল কুয়েত-কে ৪-৩ ব্যবধানে পেনাল্টিতে হারিয়ে আল কাদসিয়া এই মৌসুমের ফেডারেশন কাপ জিতে নেয়।  গ্রুপ এ দলম্যাচজয়ড্রপরাজয়পক্ষে গোলবিপক্ষে গোলগোল ব্যবধান পয়েন্ট আল কুয়েত৬৫০১১৩৬ +৭১৫ আল আরাবি৬৩২১১০৬ +৪১১ কাজমা৬৩১২৭৬ +১১০ সুলাইবিখাত৬৩১২৮৮০১০ আল ফাহাহিল৬৩০৩১০১০০৯ আল ইয়ারমুক৬১০৫৫১০ -৫৩ সাহেল ৬০২৪১৮ -৭২   গ্রুপ বি  দলম্যাচজয়ড্রহারপক্ষে গোল বিপক্ষে গোল গোল ব্যবধান পয়েন্ট আল কাদিসিয়া৬৪১১১৫৬ +৯১৩ আল জাহরা৬৪০২৬৬০১২ আল সালমিয়া৬৩২১১০৭ +৩১১ খাইতান৬৩০৩১০১৩ -৩৯ আল নাসের৬২১৩৪৫ -১৭ আল শাবাব৬১২৩২৫ -৩৫ তাদামন৬০২৪৫১০ -৫২  সেমিফাইনাল সব সময় স্থানীয় সময় অনুযায়ী (UTC+3)  তৃতীয় স্থান প্লে-অফ  ফাইনাল  শীর্ষ স্কোরার স্কোরারগোলটীম খালেদ আজাব৭কুয়েত সেলিম বেন আচার৬কাদিসিয়া গ্লাউসিও৫আল সালমিয়া সৌদ ফ্রেয়ান৪আল ফাহিল ফিরাস আল খাতিবআল আরাবি ইউসুফ আওয়াদ৩আল জাহরা মোহাম্মদ ইউসুফখইতান ইসমাইল আবদুললাতিফআল আরাবি ইউনিস আল মুশাইফিরিকাজমা আ'লা হুবাইলআল কুয়েত তথ্যসূত্র  বিষয়শ্রেণী:কুয়েত ফেডারেশন কাপ বিষয়শ্রেণী:২০০৭-০৮ ঘরোয়া ফুটবল কাপ বিষয়শ্রেণী:২০০৭-০৮ কুয়েতি ফুটবল
জাওয়ান্দ জেলা আফগানিস্তান এর দক্ষিণপূর্বে অবস্থিত বাদগিস প্রদেশের বৃহত্তম জেলা। এখানকার জনসংখ্যা আনুমানিক ১৮৬,০০০, যদিও ১৯৯০ এর দশকে মার্কিন যুক্তরাষ্ট্রের আন্তর্জাতিক উন্নয়ন সংস্থার (ইউএসএআইডি) হিসাবে জনসংখ্যা প্রায় ৪৬,৪০৩   ছিল। জেলাটির রাজধানী জাওয়ান্দ শহর।  জাওয়ান্দ জেলায় প্রায় ৩৮০ টির মতো গ্রাম রয়েছে, যেখানে অধিকাংশ অধিবাসী বিভিন্ন রোগে আক্রান্ত এবং দারিদ্র সীমার নিচে বসবাস করে। এছাড়াও সেখানে কোনও পাকা রাস্তা, কোনও ডাক্তার বা চিকিৎসা ক্লিনিক সেবা এবং কোনও বিদ্যালয়ের সুবিধা নেই।  তথ্যসূত্র  https://www.theguardian.com/Archive/Article/0,4273,4349166,00.html  বহিঃসংযোগ Map of Jawand (PDF)  বিষয়শ্রেণী:বাদঘিজ প্রদেশের জেলা
হাইতি প্রগ্রেস একটি মার্কিন যুক্তরাষ্ট্র ভিত্তিক সাপ্তাহিক পত্রিকা, যা ১৯৮৩ সালে প্রতিষ্ঠিত হয়েছিল  যা হাইতি সম্পর্কিত খবরের উপর দৃষ্টি নিবদ্ধ করে। এটি নিউ ইয়র্কের ব্রুকলিনে প্রকাশিত হয় এবং এর পোর্ট-অ-প্রিন্সে অফিস রয়েছে। এর মূল সংস্করণটি ফরাসি ভাষায় প্রকাশিত হয়, তবে এর ইংরেজি এবং হাইতীয় ক্রেওল ভাষার সংস্করণও রয়েছে।    রাজনীতি  সম্পাদকীয়ভাবে, হাইতি প্রগ্রেস একটি সাধারণ প্রগতিশীল দৃষ্টিভঙ্গি অনুসরণ করে।   আরো দেখুন    নিউ ইয়র্কের পত্রিকার তালিকা  হাইতির সংবাদপত্রের তালিকা    তথ্যসূত্র       বহিঃসংযোগ   হাইতি প্রগ্রেসের ওয়েবসাইট  বিষয়শ্রেণী:হাইতির সংবাদপত্র বিষয়শ্রেণী:১৯৮৩-এ প্রতিষ্ঠিত প্রকাশনা বিষয়শ্রেণী:মার্কিন যুক্তরাষ্ট্রে ফরাসি ভাষার সংবাদপত্র
একেএম আবদুর রউফ (১৫ ডিসেম্বর ১৯৩৫ - ১ এপ্রিল ২০০০) ছিলেন একজন চিত্রশিল্পী এবং মুক্তিযোদ্ধা। তিনি বাংলাদেশের প্রথম সংবিধানের হস্তলেখক এবং বাংলাদেশ ফিল্ম আর্কাইভের প্রতিষ্ঠাতা-কিউরেটর। শিল্পকলায় তার অবদানের জন্য বাংলাদেশ সরকার তাকে ২০১০ সালে মরণোত্তর একুশে পদক এবং ২০১৬ সালে স্বাধীনতা পুরস্কারে ভূষিত করে।   প্রারম্ভিক জীবন  রউফ ১৯৩৫ সালের ১৫ ডিসেম্বর তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) খুলনা জেলায় জন্মগ্রহণ করেন। তিনি ১৯৫২ সালে ম্যাট্রিকুলেশন করেন। ১৯৫৪ সালে ঢাকার জগন্নাথ কলেজ থেকে উচ্চমাধ্যমিক সনদ অর্জন করেন এবং ১৯৫৯ সালে ঢাকা সরকারি কলা ও কারুকলা কলেজ থেকে স্নাতক হন।   কর্মজীবন  তিনি পূর্ব পাকিস্তানের সিভিল সার্ভিস ক্যাডার হিসেবে তার কর্মজীবন শুরু করেন। তিনি ১৯৭২ সালে রচিত গণপ্রজাতন্ত্রী বাংলাদেশের প্রথম সংবিধানের হস্তলেখক। তিনি বাংলাদেশ ফিল্ম আর্কাইভের প্রতিষ্ঠাতা-কিউরেটরের দায়িত্ব পালন করেন এবং তার দায়িত্ব পালনকালে রউফ পুরনো চলচ্চিত্রের পুথি ও প্রিন্টসমূহ সংগ্রহ করেন। তার সংগ্রহের মধ্যে রয়েছে মুখ ও মুখোশ ছবির প্রিন্ট, ঢাকায় নির্মিত প্রথম নির্বাক চলচ্চিত্র দ্য লাস্ট কিস ছবির আলোকচিত্র, কাজী নজরুল ইসলাম পরিচালিত ধ্রুব (১৯৩৪) ছবির প্রিন্ট, প্রমথেশ বড়ুয়ার দেবদাস ছবির প্রিন্ট এবং উপমহাদেশের প্রথম নির্বাক চলচ্চিত্র রাজা হরিশচন্দ্র ছবির প্রিন্ট।  রউফ বইয়ের প্রচ্ছদের নকশাকারও ছিলেন। তিনি প্রায় ২৮০০ বইয়ের প্রচ্ছদের নকশা করেন।   মৃত্যু  রউফ ২০০০ সালের ১ এপ্রিল মৃত্যুবরণ করেন।   সম্মাননা   ২০১০ - চিত্রকলায় অবদানের জন্য মরণোত্তর একুশে পদক  ২০১৬ - চিত্রকলায় অবদানের জন্য মরণোত্তর স্বাধীনতা পুরস্কার   তথ্যসূত্র   বিষয়শ্রেণী:১৯৩৫-এ জন্ম বিষয়শ্রেণী:বাংলাদেশী পুরুষ চিত্রশিল্পী বিষয়শ্রেণী:শিল্পকলায় একুশে পদক বিজয়ী বিষয়শ্রেণী:শিল্পকলায় স্বাধীনতা পুরস্কার বিজয়ী বিষয়শ্রেণী:একুশে পদক বিজয়ী বিষয়শ্রেণী:২০০০-এ মৃত্যু বিষয়শ্রেণী:বাংলাদেশী শিল্পী বিষয়শ্রেণী:স্বাধীনতা পুরস্কার বিজয়ী
থাম্ব|অনাহিতা রাতেবজাদ  অনাহিতা রাতেবজাদ (দারি/পশতু:آناهیتا راتبزاد; নভেম্বর ১৯৩১ - ৭সেপ্টেম্বর ২০১৪) একজন আফগান সমাজতান্ত্রিক ও মার্কসবাদী-লেনিনবাদী রাজনীতিবিদ এবং পিপলস ডেমোক্রেটিক পার্টি অব আফগানিস্তান (পিডিপিএ) ও বাবরক কারমালের নেতৃত্বে বিপ্লবী পরিষদের সদস্যা ছিলেন। তিনি আফগান পার্লামেন্টে নির্বাচিত প্রথম মহিলাদের মধ্যে একজন, রাতেবজাদ ১৯৮০ সাল থেকে ১৯৮৬ সাল পর্যন্ত রাষ্ট্রের উপপ্রধান ছিলেন।   প্রাথমিক জীবন ও শিক্ষা  রাতেবজাদর জন্ম কাবুল প্রদেশের গুলদারায়।https://www.encyclopedia.com/women/encyclopedias-almanacs-transcripts-and-maps/ratebzad-anahita-1931 তার বাবা ছিলেন আমানউল্লাহ খানের সংস্কারের একজন উকিল। এর ফলে নাদের খানের শাসনামলে ১৯২৯ সালের ইরানে তার বাধ্যতামূলক নির্বাসন হয়। রতেজবাদ ও তার ভাই খারাপ পরিস্থিতিতে তাদের বাবাকে ছাড়া বড় হয়েছেন। তিনি ১৫ বছর বয়সে ডঃ কেরামুদ্দিন কাকরের সাথে বিবাহ বন্ধনে আবদ্ধ হন, যিনি সেই সময়ের খুব অল্প সংখ্যক বিদেশী-শিক্ষিত আফগান সার্জনের একজন ছিলেন। রাতেবজাদ কাবুলের ফ্রাঙ্কোফোন মালালা লাইসিতে অংশ নিয়েছিলেন। তিনি ১৯৫০ সাল থেকে ১৯৫৪ সাল পর্যন্ত স্টেট ইউনিভার্সিটি অব মিশিগানের স্কুল অব নার্সিং থেকে নার্সিংয়ে ডিগ্রি লাভ করেন। কাবুল বিশ্ববিদ্যালয়ের চিকিৎসা বিদ্যালয়ে নারীদের মেডিসিনে ভর্তির অনুমতি দেয়ায় তিনি প্রথম ব্যাচের অন্তর্ভুক্ত হন এবং ১৯৬২ সালে স্নাতক হন।  তার রাজনৈতিক সম্পৃক্ততা তার ও তার স্বামী ডক্টর কেরামুদ্দিন কাকারের মধ্যে বিচ্ছেদ সৃষ্টি করেছিল, যিনি তার রাজনৈতিক মতামত ও কর্মকাণ্ড অনুমোদন করেননি, কারণ তাকে জহির শাহের অনুগত হিসেবে বিবেচনা করা হত। রাতবেজদ ১৯৭৩ সালে তাদের বৈবাহিক বাড়ি ছেড়ে চলে যান। যদিও তারা কখনও আনুষ্ঠানিকভাবে বিবাহ বিচ্ছেদ ঘোষণা করেননি, তারা আলাদাভাবে বসবাস করত এবং যোগাযোগ এড়িয়ে চলত। তাদের এক মেয়ে ও দুই ছেলে সহ তিন সন্তান ছিল। শুধুমাত্র তার মেয়ে তার রাজনৈতিক পথ অনুসরণ করে এবং আফগানিস্তানের পিপলস ডেমোক্রেটিক পার্টির (পিডিপিএ) সদস্যা হয়; তার ছেলেরা তার রাজনৈতিক কর্মকাণ্ড ও সিদ্ধান্তের সমালোচনা করেন।   রাজনৈতিক জীবন  রতবজাদ ১৯৫০-এর দশকের শেষের দিকে ও সমগ্র ৬০-এর দশকে প্রথম প্রকাশ্যে স্পষ্টবাদী সামাজিক ও রাজনৈতিক আফগান-নারী আন্দোলনকর্মীদের একজন ছিলেন। তিনি ১৯৫৭ সালে সিলনে এশিয়ান মহিলা সম্মেলনে আন্তর্জাতিক মঞ্চে আফগানিস্তান রাজ্যের প্রতিনিধিত্বকারী প্রথম আফগান-মহিলা প্রতিনিধি দলেরও অংশ ছিলেন।  দাউদ খানের প্রধানমন্ত্রী থাকাকালীন পর্দা ঐচ্ছিক হয়ে গেলে, রতেবজাদ ১৯৫৭ সালে মহিলা নার্সদের একটি দলকে কাবুলের আলিয়াবাদ হাসপাতালে পুরুষ রোগীদের উপস্থিতির জন্য নিয়ে যান।  রতেবজাদ ১৯৬৪ সালে ডেমোক্রেটিক অর্গানাইজেশন অব আফগান উইমেন (ডিওএডব্লিউ) প্রতিষ্ঠা করেন। সংগঠনটি কোন নির্দিষ্ট রাজনৈতিক মতাদর্শ অনুসরণ করেনি; ২০১৩ সালে রাহনওয়ার্ড জরায়ব লিখেছিলেন যে "ডিওএডব্লিউ ১৩৪০-এর দশকে (১৯৬০-এর দশকে) প্রতিষ্ঠিত একটি সংগঠন ছিল, যা বিদেশী ছিল অর্থায়িত বা সমর্থিত নয়। সংগঠনের সদস্যরা বুদ্ধিজীবী নারীরা তাদের নিজস্ব উদ্যোগে নারীর অধিকারের জন্য প্রচার ও কাজ করার জন্য স্বেচ্ছাসেবী ছিলেন। "   তথ্যসূত্র   বিষয়শ্রেণী:খুনের শিকার নারী বিষয়শ্রেণী:শিশুদের প্রতি সহিংসতা বিষয়শ্রেণী:মার্কিন যুক্তরাষ্ট্রে যৌন নিপীড়ন বিষয়শ্রেণী:খুন হওয়া মার্কিন শিশু বিষয়শ্রেণী:বালিকাদের প্রতি সহিংসতার ঘটনা বিষয়শ্রেণী:পূর্বে নিখোঁজ ব্যক্তি বিষয়শ্রেণী:আফগান নারীবাদী বিষয়শ্রেণী:আফগান চিকিৎসক বিষয়শ্রেণী:১৯৩১-এ জন্ম বিষয়শ্রেণী:২০১৪-এ মৃত্যু বিষয়শ্রেণী:পিপল'স ডেমোক্রেটিক পার্টি অব আফগানিস্তানের রাজনীতিবিদ বিষয়শ্রেণী:আফগান নারী চিকিৎসক বিষয়শ্রেণী:নির্বাসিত আফগান বিষয়শ্রেণী:আফগানিস্তানের নারী মন্ত্রী
এলেনা আন্দ্রেচেভা একজন ইউক্রেনীয় জন্মগ্রহণকারী প্রযোজক এবং চলচ্চিত্র নির্মাতা। তিনি ১১ বছর বয়সে যুক্তরাজ্যে চলে যান এবং পরে ইম্পেরিয়াল কলেজ লন্ডনে পদার্থবিদ্যা অধ্যয়ন করেন, বিএসসি এবং তারপর বিজ্ঞান যোগাযোগে মাস্টার্স করেন। তিনি ২০০৬ সাল থেকে টিভি চলচ্চিত্র নির্মাণের কাজ করেন।  তিনি ২০১৯ সালের ডকুমেন্টারি ফিল্ম লার্নিং টু স্কেটবোর্ড ইন এ ওয়ারজোন (ইফ ইউ আর এ গার্ল) এর প্রযোজক, যার জন্য তিনি এবং ক্যারল ডিসিঞ্জার৯২ তম একাডেমি অ্যাওয়ার্ডে সেরা ডকুমেন্টারি শর্ট সাবজেক্টের জন্য (অস্কার) একাডেমি পুরস্কার জিতেছেন। তার অস্কারের পোশাকটি টেকসইভাবে তৈরি করা হয়েছিল এবং তিনি এটিকে তার কাজ 'বৈষম্য এবং অবিচারের সাথে মোকাবিলা করার' সাথে যুক্ত করেছিলেন। তিনি ২০২১ সালে এথেন্স সায়েন্স ফেস্টিভ্যালে বক্তৃতা করেছিলেন, কীভাবে ডকুমেন্টারি ফিল্ম মানুষকে বিজ্ঞান ও প্রযুক্তি বুঝতে সাহায্য করতে পারে। তিনি রেবেকা মার্শালের সহকারী পরিচালক ছিলেন, একটি ডকুমেন্টারি, দ্য ফরেস্ট ইন মি, সাইবেরিয়ায় শ্যুট করা এক মহিলার কাছের মানুষদের থেকে দুই সপ্তাহ দূরে, স্টালিন যুগের কার্যত একজন নির্জন, সত্তর বছর বয়সী আগাফিয়া লিকোভা। তিনি নিক রোজেনের বই হাউ টু লিভ অফ-গ্রিডের সত্যতা যাচাই করতেও সাহায্য করেছিলেন।  দেশটির স্বাধীনতা লাভের পর আন্দ্রেচেভা প্রথম মহিলা ইউক্রেনীয় বংশোদ্ভূত অস্কার বিজয়ী।   তথ্যসূত্র   বিষয়শ্রেণী:নারী চলচ্চিত্র পরিচালক বিষয়শ্রেণী:নারী চলচ্চিত্র প্রযোজক বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ইউক্রেনীয় নারী চলচ্চিত্র পরিচালক
চতুর্থ ওলী মন্ত্রিসভা হল নেপালের বর্তমান সরকার, যা ২০২৪ সালের ১৫ জুলাই রাষ্ট্রপতি রামচন্দ্র পৌডেল কর্তৃক নেপালের নতুন প্রধানমন্ত্রী হিসাবে শপথ গ্রহণের পরে গঠিত হয়েছিল। ১২ জুলাই সংসদে আস্থা ভোটে ব্যর্থ হওয়ার পরে পুষ্পকমল দাহালের সরকারকে ক্ষমতাচ্যুত করার পরে সংবিধানের ৭৬ অনুচ্ছেদ অনুসারে ওলীকে প্রধানমন্ত্রী নিযুক্ত করা হয়েছিল।   মন্ত্রী  ক্রমমন্ত্রণালয়মন্ত্রীরাজনৈতিক দলদায়িত্ব গ্রহণপদত্যাগওয়েবসাইটমন্ত্রীসভার মন্ত্রী১নেপালের প্রধানমন্ত্রীখড়্গ প্রসাদ শর্মা ওলীনেকপা (এমালে)১৫ জুলাই ২০২৪দায়িত্বপ্রাপ্তঅফিসিয়াল ওয়েবসাইট২উপপ্রধানমন্ত্রীনগরোন্নয়ন মন্ত্রীপ্রকাশমান সিংহনেপালি কংগ্রেস১৫ জুলাই ২০২৪দায়িত্বপ্রাপ্তঅফিসিয়াল ওয়েবসাইট৩উপপ্রধানমন্ত্রীঅর্থ মন্ত্রীবিষ্ণুপ্রসাদ পৌডেলনেকপা (এমালে)১৫ জুলাই ২০২৪দায়িত্বপ্রাপ্তঅফিসিয়াল ওয়েবসাইট৪যোগাযোগ ও তথ্য প্রযুক্তি মন্ত্রীপৃথিবীসুব্বা গুরুঙনেকপা (এমালে)১৫ জুলাই ২০২৪দায়িত্বপ্রাপ্তঅফিসিয়াল ওয়েবসাইট৫গৃহ মন্ত্রীরমেশ লেখকনেপালি কংগ্রেস১৫ জুলাই ২০২৪দায়িত্বপ্রাপ্তঅফিসিয়াল ওয়েবসাইট৬শ্রম, কর্মসংস্থান এবং সামাজিক সুরক্ষা মন্ত্রীশরতসিংহ ভণ্ডারীলোকতান্ত্রিক সমাজবাদী পার্টি ১৫ জুলাই ২০২৪দায়িত্বপ্রাপ্তঅফিসিয়াল ওয়েবসাইট৭পররাষ্ট্র মন্ত্রীআরজু রাণা দেউবানেপালি কংগ্রেস১৫ জুলাই ২০২৪দায়িত্বপ্রাপ্তঅফিসিয়াল ওয়েবসাইট৮পানি সরবরাহ মন্ত্রীপ্রদীপ যাদব জনতা সমাজবাদী পার্টি১৫ জুলাই ২০২৪দায়িত্বপ্রাপ্তঅফিসিয়াল ওয়েবসাইট৯ভূমি ব্যবস্থাপনা, সহকারি ও গরিবি হ্রাসকরণ মন্ত্রী বলরাম অধিকারীনেকপা (এমালে)১৫ জুলাই ২০২৪দায়িত্বপ্রাপ্তঅফিসিয়াল ওয়েবসাইট১০শিল্প, বাণিজ্য ও অনুপূরণ মন্ত্রীদামোদর ভণ্ডারীনেকপা (এমালে)১৫ জুলাই ২০২৪দায়িত্বপ্রাপ্তঅফিসিয়াল ওয়েবসাইট ১১মহিলা, শিশু এবং বৃদ্ধ নাগরিক মন্ত্রীনবলকিশোর সাহ সুড়ীজনতা সমাজবাদী পার্টি১৫ জুলাই ২০২৪দায়িত্বপ্রাপ্তঅফিসিয়াল ওয়েবসাইট ৬২ভৌত অবকাঠামো ও পরিবহন মন্ত্রীদেবেন্দ্র দাহালনেকপা (এমালে)১৫ জুলাই ২০২৪দায়িত্বপ্রাপ্তঅফিসিয়াল ওয়েবসাইট১৩যুব ও ক্রীড়া মন্ত্রীতেজুলাল চৌধরিনেপালি কংগ্রেস১৫ জুলাই ২০২৪দায়িত্বপ্রাপ্তঅফিসিয়াল ওয়েবসাইট১৪স্বাস্থ্য ও জনসংখ্যা মন্ত্রী মন্ত্রীপ্রদীপ পৌডেলনেপালি কংগ্রেস১৫ জুলাই ২০২৪দায়িত্বপ্রাপ্তঅফিসিয়াল ওয়েবসাইট ১৫আইন, বিচার ও সংসদ বিষয়ক মন্ত্রীঅজয় চৌরাসিয়ানেপালি কংগ্রেস১৫ জুলাই ২০২৪দায়িত্বপ্রাপ্তঅফিসিয়াল ওয়েবসাইট ১৬সংস্কৃতি, পর্যটন ও নাগরিক বিমান পরিবহন মন্ত্রীবদ্রী পাণ্ডেনেপালি কংগ্রেস১৫ জুলাই ২০২৪দায়িত্বপ্রাপ্তঅফিসিয়াল ওয়েবসাইট১৭কৃষি ও প্রাণিসম্পদ উন্নয়ন মন্ত্রীরামনাথ অধিকারীনেপালি কংগ্রেস১৫ জুলাই ২০২৪দায়িত্বপ্রাপ্তঅফিসিয়াল ওয়েবসাইট১৮শিক্ষা, বিজ্ঞান ও প্রযুক্তি মন্ত্রীবিদ্যা ভট্টরাঈনেকপা (এমালে)১৫ জুলাই ২০২৪দায়িত্বপ্রাপ্তঅফিসিয়াল ওয়েবসাইট১৯রক্ষা মন্ত্রীমানবীর রাইনেকপা (এমালে)১৫ জুলাই ২০২৪দায়িত্বপ্রাপ্তঅফিসিয়াল ওয়েবসাইট২০উর্জা, পানিসম্পদ ও সেচ মন্ত্রীদীপক খড্কানেপালি কংগ্রেস১৫ জুলাই ২০২৪দায়িত্বপ্রাপ্তঅফিসিয়াল ওয়েবসাইট ২১সংঘীয় মামিলা এবং সাধারণ প্রশাসন মন্ত্রীরাজকুমার গুপ্তানেকপা (এমালে)১৫ জুলাই ২০২৪দায়িত্বপ্রাপ্তঅফিসিয়াল ওয়েবসাইট২২বন ও পরিবেশ মন্ত্রীঐনবাহাদুর শাহী ঠকুরী নেপালি কংগ্রেস১৫ জুলাই ২০২৪দায়িত্বপ্রাপ্তঅফিসিয়াল ওয়েবসাইটউত্স:   দলভিত্তিক   দলমন্ত্রীসভার মন্ত্রীনেপালি কংগ্রেস১০নেকপা (এমালে)৯জনতা সমাজবাদী পার্টি২লোকতান্ত্রিক সমাজবাদী পার্টি১মোট২২   তথ্যসূত্র   নেপাল বিষয়শ্রেণী:নেপালের মন্ত্রিসভা বিষয়শ্রেণী:২০২৪-এ নেপালে প্রতিষ্ঠিত
স্যার অ্যান্থনি ফেল (১৮ মে ১৯১৪ - ২০ মার্চ ১৯৯৮)  একজন ব্রিটিশ কনজারভেটিভ পার্টির রাজনীতিবিদ ছিলেন। তিনি ১৯৫১ থেকে ১৯৮৩ সাল পর্যন্ত বেশিরভাগ বছর হাউস অফ কমন্সে বসেছিলেন।   রাজনৈতিক পেশা  ফেল প্রথম ১৯৪৮ সালে ব্রিগের আসনের উপ-নির্বাচনে সংসদে দাঁড়ান, কিন্তু লেবারের ল্যান্স ম্যাল্লালিউয়ের কাছে পরাজিত হন। তিনি হ্যামারস্মিথ সাউথের জন্য এক বছর পরে আরেকটি উপ-নির্বাচনে দাঁড়ান, কিন্তু থমাস উইলিয়ামসের কাছে পরাজিত হন, কারণ তিনি ১৯৫০ সালের সাধারণ নির্বাচনে ছিলেন।  তিনি ১৯৫১ সালের সাধারণ নির্বাচনে গ্রেট ইয়ারমাউথের সংসদ সদস্য (এমপি) হিসাবে নির্বাচিত হন, একটি আসন যা ২০ শতকের শুরুতে তার দাদা স্যার আর্থার ফেল দ্বারা অনুষ্ঠিত হয়েছিল। ১৯৫৭ সালে তিনি মিশরীয় মালিকানাধীন সুয়েজ খাল পুনরায় চালু করার প্রতিবাদে পার্লামেন্টের অন্য আটজন কনজারভেটিভ সদস্যের সাথে কনজারভেটিভ হুইপ থেকে পদত্যাগ করেন। ইয়ারমাউথ তাকে আরও তিনটি নির্বাচনে কমন্সে ফিরিয়ে দেন। ১৯৬৬ সালের সাধারণ নির্বাচনে, লেবার পার্টির হিউ গ্রে ৭৯৭ সংখ্যাগরিষ্ঠতার সাথে আসনটিতে জয়লাভ করেন।  ফেল ১৯৭০ সালের সাধারণ নির্বাচনে ৩,০০০-এর বেশি সংখ্যাগরিষ্ঠতার সাথে আসনটি পুনরুদ্ধার করেন,  এবং ১৯৮৩ সালের সাধারণ নির্বাচনে ৬৯ বছর বয়সে অবসর না নেওয়া পর্যন্ত আরও তিনটি নির্বাচনের মাধ্যমে এটি বজায় রাখেন। তিনি ১৯৮২ সালে নাইট উপাধি লাভ করেন। তার উত্তরসূরি ছিলেন আরেক রক্ষণশীল মাইকেল কার্টিস ।  ফেল রক্ষণশীল সোমবার ক্লাবের সদস্য ছিলেন।Copping, Robert, The Story of The Monday Club - The First Decade, Current Affairs Information Unit, London, April 1972: 21   তথ্যসূত্র   বিষয়শ্রেণী:নাইটস ব্যাচেলর বিষয়শ্রেণী:১৯৯৮-এ মৃত্যু বিষয়শ্রেণী:১৯১৪-এ জন্ম বিষয়শ্রেণী:বেডফোর্ড স্কুলে শিক্ষিত ব্যক্তি বিষয়শ্রেণী:যুক্তরাজ্যের সংসদ সদস্য ১৯৭৯-১৯৮৩ বিষয়শ্রেণী:যুক্তরাজ্যের সংসদ সদস্য ১৯৭৪-১৯৭৯ বিষয়শ্রেণী:যুক্তরাজ্যের সংসদ সদস্য ১৯৭৪ বিষয়শ্রেণী:যুক্তরাজ্যের সংসদ সদস্য ১৯৭০-১৯৭৪ বিষয়শ্রেণী:যুক্তরাজ্যের সংসদ সদস্য ১৯৬৪-১৯৬৬ বিষয়শ্রেণী:যুক্তরাজ্যের সংসদ সদস্য ১৯৫৯-১৯৬৪ বিষয়শ্রেণী:যুক্তরাজ্যের সংসদ সদস্য ১৯৫৫-১৯৫৯ বিষয়শ্রেণী:যুক্তরাজ্যের সংসদ সদস্য ১৯৫১-১৯৫৫ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য
খাওয়ারেজমি (খাওয়ারেজমী) বা খাওয়ারিজমি (খাওয়ারিজমী) বা খারেজমি (খারেজমী) বা খারিজমি (খারিজমী) বা খোয়ারেজমি (খোয়ারেজমী) বা খোয়ারিজমি (খোয়ারিজমী) বলতে বোঝাতে পারে (-ঈয়সহ)-  খাওয়ারেজম: মধ্য এশিয়ার একটি স্থান।   মুহাম্মাদ ইবনে মুসা আল-খারেজমি: বিশ্বখ্যাত ফার্সি গণিতবিদ।   খাওয়ারেজমীয় সাম্রাজ্য: ত্রয়োদশ শতকের একটি শক্তিশালী সাম্রাজ্য।   খোয়ারেজমীয় ভাষা (তুর্কীয়): মধ্য এশিয়াতে প্রচলিত একটি তুর্কীয় ভাষা।  খোয়ারেজম সোভিয়েত সমাজতান্ত্রিক গণপ্রজাতন্ত্র: সোভিয়েত ইউনিয়নের অন্তর্ভুক্ত প্রথম বিশ্বযুদ্ধত্তোর একটি একদলীয় সমাজতান্ত্রিক প্রজাতন্ত্র।
সাবাহ হল মালয়েশিয়ার একটি রাজ্য, যা বোর্নিওর উত্তর অংশে পূর্ব মালয়েশিয়া অঞ্চলে অবস্থিত। সাবাহের দক্ষিণ-পশ্চিমে মালয়েশিয়ার সারাওয়াক রাজ্য এবং দক্ষিণে ইন্দোনেশিয়ার উত্তর কালিমান্তান প্রদেশের স্থল সীমান্ত রয়েছে। যুক্তরাষ্ট্রীয় অঞ্চল লাবুয়ান হল সাবাহ উপকূলের একটি দ্বীপ। সাবাহ পশ্চিমে ভিয়েতনামের সঙ্গে এবং উত্তর ও পূর্বে ফিলিপাইনের সঙ্গে সামুদ্রিক সীমানা ভাগাভাগি করে। কোটা কিনাবালু হল রাজ্যের রাজধানী শহর, রাজ্যের অর্থনৈতিক কেন্দ্র ও সাবাহ রাজ্য সরকারের আসন। সাবাহার অন্যান্য প্রধান শহরগুলির মধ্যে রয়েছে সান্দাকান ও তাওয়াউ। ২০১৫ সালের আদমশুমারি রাজ্যে জনসংখ্যা ৩৫,৪৩,৫০০ জন নথিভুক্ত করেছে,  এবং এটি ২০১৯ সালে ৩৯ লাখের মিলিয়নের বেশি হয়েছে বলে অনুমান করা হয়েছিল। সাবাহে নিরক্ষীয় জলবায়ু রয়েছে, যেখানে গ্রীষ্মমণ্ডলীয় বৃষ্টি অরণ্য এবং প্রচুর প্রাণী ও উদ্ভিদ প্রজাতি রয়েছে। রাজ্যের পশ্চিম দিকে দীর্ঘ পর্বতশ্রেণী রয়েছে, যা ক্রোকার রেঞ্জ জাতীয় উদ্যানের অংশ। মালয়েশিয়ার দ্বিতীয় দীর্ঘতম কিনাবাটাঙ্গান নদী সাবাহের মধ্য দিয়ে প্রবাহিত হয় এবং কিনাবালু পর্বত হল সাবাহ তথা মালয়েশিয়ার সর্বোচ্চ বিন্দু।  মাদাই-বাতুরং গুহায় ডারভেল উপসাগরের ধারে ২০,০০০-৩০,০০০ বছর আগে সাবাহে প্রাচীনতম মানব বসতি খুঁজে পাওয়া যায়। খ্রিস্টীয় ১৪তম শতক থেকে চীনের সাথে রাজ্যটির বাণিজ্যিক সম্পর্ক রয়েছে। ১৪তম ও ১৫তম শতকে সাবাহ ব্রুনীয় সাম্রাজ্যের প্রভাবে আসে। পরবর্তীকালে এই রাজ্যটি ১৯তম শতকে ব্রিটিশ ভিত্তিক নর্থ বোর্নিও চার্টার্ড কোম্পানি অধিগ্রহণ করে। দ্বিতীয় বিশ্বযুদ্ধের সময় সাবাহ তিন বছর ধরে জাপানিদের দখলে ছিল। এটি ১৯৪৬ সালে একটি ব্রিটিশ ক্রাউন কলোনীতে পরিণত হয়। সাবাহকে ১৯৬৩ সালের ৩১শে আগস্ট ব্রিটিশরা স্ব-শাসন প্রদান করে। এর পরে, সারাওয়াক, সিঙ্গাপুর (১৯৬৫ সালে বহিষ্কৃত) ও মালয় ফেডারেশনের (উপদ্বীপীয় মালয়েশিয়া বা পশ্চিম মালয়েশিয়া) পাশাপাশি সাবাহ ফেডারেশন অব মালয়েশিয়ার (১৯৬৩ সালে ১৬ই সেপ্টেম্বর প্রতিষ্ঠিত) অন্যতম প্রতিষ্ঠাতা সদস্য হয়ে ওঠে। প্রতিবেশী ইন্দোনেশিয়া দ্বারা ফেডারেশনের বিরোধিতা করা হয়েছিল, যার ফলে তিন বছর ধরে ইন্দোনেশিয়া–মালয়েশিয়া সংঘর্ষের পাশাপাশি ফিলিপাইন কর্তৃক সুলু সালতানাতের অধিভুক্তির হুমকি পরিলক্ষিত হয়েছিল, হুমকি আজও অব্যাহত রয়েছে।    সাবাহ জাতিগত, সংস্কৃতি ও ভাষায় উল্লেখযোগ্য বৈচিত্র্য প্রদর্শন করে। রাজ্যের প্রধান হলেন গভর্নর, যা ইয়াং দি-পার্টুয়া নেগেরি নামেও পরিচিত, যখন সরকার প্রধান হলেন মুখ্যমন্ত্রী ও তার মন্ত্রিসভা। সরকার ব্যবস্থাটি ওয়েস্টমিনিস্টার সংসদীয় ব্যবস্থার উপর ঘনিষ্ঠভাবে অনুকরণ করা হয়েছে এবং এটি মালয়েশিয়ার প্রাচীনতম রাজ্য আইনসভা ব্যবস্থাগুলির মধ্যে একটি। সাবাহ পাঁচটি প্রশাসনিক বিভাগ ও ২৭ টি জেলায় বিভক্ত। মালয় ভাষা হল রাজ্যের সরকারি ভাষা; এবং ইসলাম হল রাজ্যধর্ম, তবে অন্যান্য ধর্ম রাজ্যের যেকোনো অংশে শান্তি ও সম্প্রীতির সাথে পালন করার অনুমতি রয়েছে। সাবাহ তার ঐতিহ্যবাহী বাদ্যযন্ত্র, সোমপোটনের জন্য পরিচিত। সাবাহে প্রচুর প্রাকৃতিক সম্পদ রয়েছে এবং রাজ্যের অর্থনীতি দৃঢ়ভাবে রপ্তানিমুখী। রাজ্যটির প্রাথমিক রপ্তানি দ্রব্যের মধ্যে খনিজ তেল, গ্যাস, কাঠ ও পাম তেল রয়েছে। এছাড়াও অন্যান্য প্রধান শিল্প হল কৃষি ও ইকোট্যুরিজম।  তথ্যসূত্র  বিষয়শ্রেণী:সাবাহ বিষয়শ্রেণী:বোর্নিও বিষয়শ্রেণী:মালয়েশিয়ার অঙ্গরাজ্য বিষয়শ্রেণী:এশিয়ায় প্রাক্তন ব্রিটিশ উপনিবেশ ও আশ্রিত রাজ্য
কোটমঙ্গলম () ভারতের কেরালা রাজ্যের এর্নাকুলাম জেলার একটি শহর ও পৌরসভা এলাকা।   জনসংখ্যার উপাত্ত  ভারতের ২০০১ সালের আদম শুমারি অনুসারে কোথমানগলম শহরের জনসংখ্যা হল ৩৭,১৬৯ জন। এর মধ্যে পুরুষ ৫০% এবং নারী ৫০%।  এখানে সাক্ষরতার হার ৮৪%। পুরুষদের মধ্যে সাক্ষরতার হার ৮৬% এবং নারীদের মধ্যে এই হার ৮৩%। সারা ভারতের সাক্ষরতার হার ৫৯.৫%, তার চাইতে কোথমানগলম এর সাক্ষরতার হার বেশি।  এই শহরের জনসংখ্যার ১০% হল ৬ বছর বা তার কম বয়সী।   তথ্যসূত্র   বিষয়শ্রেণী:কেরলের শহর ও নগর en:Kothamangalam
পাপা আলিনু এনদিয়ায়ে, বাদু এন'দিয়ায়ে নামেই অধিক পরিচিত (জন্ম: ২৭ অক্টোবর ১৯৯০) হলেন সেনেগালের একজন পেশাদার ফুটবলার, যিনি ইংরেজ ক্লাব স্টোক সিটি ফুটবল ক্লাব এবং সেনেগাল জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি পূর্বে দিয়াম্বার্সের একাডেমী পর্যায়ে খেলেছেন।  আন্তর্জাতিক ক্যারিয়ার ২০১৮ সালের ১৭শে মে তারিখে, রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত সেনেগাল দলে তিনি স্থান পান।  ক্যারিয়ার পরিসংখ্যান আন্তর্জাতিক  জাতীয় দলসালউপস্থিতিগোলসেনেগাল২০১৫১০২০১৬২০২০১৭১০১মোট১৩১  তথ্যসূত্র  বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:ডাকারের ক্রীড়াবিদ বিষয়শ্রেণী:সেনেগালীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:এলিটেসেরিয় খেলোয়াড় বিষয়শ্রেণী:সুপার লিগের খেলোয়াড় বিষয়শ্রেণী:সেনেগালীয় প্রবাসী ফুটবলার বিষয়শ্রেণী:নরওয়েতে প্রবাসী ফুটবলার বিষয়শ্রেণী:তুরস্কে প্রবাসী ফুটবলার বিষয়শ্রেণী:২০১৭ আফ্রিকা কাপ অব নেশন্সের খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:সেনেগালের আন্তর্জাতিক ফুটবলার বিষয়শ্রেণী:স্টোক সিটি ফুটবল ক্লাবের খেলোয়াড় বিষয়শ্রেণী:গালাতাসারায় ফুটবল ক্লাবের খেলোয়াড় বিষয়শ্রেণী:আঙ্কারাস্পোরের খেলোয়াড় বিষয়শ্রেণী:ত্রাবজোনস্পোরের ফুটবলার বিষয়শ্রেণী:২০১৯ আফ্রিকা কাপ অব নেশন্সের খেলোয়াড় বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:ফাতিহ কারাগুমরুক স্পোর্টস ক্লাবের খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:সৌদি আরবে প্রবাসী ফুটবলার বিষয়শ্রেণী:গ্রিসে প্রবাসী ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:আদানা দেমিরস্পোরের ফুটবলার বিষয়শ্রেণী:গাজিয়ান্তেপ ফুটবল ক্লাবের খেলোয়াড়
অরোরা ফিল্ম করপোরেশন হল ভারতের কলকাতা ভিত্তিক চলচ্চিত্র প্রযোজনা কোম্পানি। এই কোম্পানিটি মূলত বাংলা ভাষার চলচ্চিত্র নির্মাণের সাথে জড়িত। অরোরা প্রযোজিত ও পরিবেশিত একাধিক বাংলা ভাষার চলচ্চিত্র মাইলফলক অর্জন করেছে, তন্মধ্যে উল্লেখযোগ্য হল পথের পাঁচালী (১৯৫৫) ও অপরাজিত (১৯৫৬)।   ইতিহাস  অনাদিনাথ বসু ১৯০৬ সালে অরোরা ফিল্ম করপোরেশন প্রতিষ্ঠা করেন। কোম্পানিটি সে সময়ে বাংলার বিভিন্ন স্থানে চলচ্চিত্র, জাদু ও নাটক দেখাতো। কোম্পানিটি কয়েকটি স্বল্পদৈর্ঘ্য নির্বাক চলচ্চিত্রও নির্মাণ করেছিল, সেগুলোতে নারী নৃত্যশিল্পীরা অভিনয় করেছিল এবং হস্ত-ক্যামেরা দিয়ে চিত্রধারণ করা হয়েছিল। এছাড়া কোম্পানিটি নিউজরিল তৈরি শুরু করে এবং বিদেশ থেকে চলচ্চিত্র আমদানি শুরু করে।   তথ্যসূত্র   বিষয়শ্রেণী:১৯০৬-এ প্রতিষ্ঠিত ভারতীয় কোম্পানি বিষয়শ্রেণী:১৯০৬-এ প্রতিষ্ঠিত গণমাধ্যম কোম্পানি বিষয়শ্রেণী:১৯৮২-এ বিলুপ্ত গণমাধ্যম কোম্পানি বিষয়শ্রেণী:১৯৮২-এ ভারতে বিলুপ্ত বিষয়শ্রেণী:কলকাতা ভিত্তিক চলচ্চিত্র প্রযোজনা কোম্পানি বিষয়শ্রেণী:ভারতের চলচ্চিত্র পরিবেশক